stanford-oval/wikipedia huggingface dataset:
Vjatšeslav Fetisov
Elämä

Vuonna 1985 Fetisov ja hänen 18-vuotias pikkuveljensä, joka oli mukana TsSKA Moskovan junioriakatemiassa, joutuivat autokolariin. Fetisov selvisi onnettomuudesta, mutta hänen pikkuveljensä Anatoly Fetisov kuoli onnettomuudessa.
Kaksitoista vuotta myöhemmin Fetisov oli tulossa juhlimasta Vladimir Konstantinovin ja Sergei Mnatsakanovin kanssa Detroit Red Wingsin Stanley Cup -mestaruutta limusiinilla kun ajaja törmäsi puuhun. Konstantinov joutui moneksi viikoksi koomaan ja Mnatsakanov oli myös jonkin aikaa koomassa, mutta Fetisov selvisi pienillä ruhjeilla verrattuna muitten vaurioihin, sillä hän pystyi pelaamaan jo seuraavalla kaudella. Kuski oli tapahtumahetkellä ajokiellossa humalassa ajamisesta.
Olympialaisissa Fetisov voitti kaksi kultaa (1984 ja 1988) sekä yhden hopean (1980). MM-kilpailuissa hän saavutti 7 kultaa (1978, 1981, 1982, 1983, 1986, 1989 ja 1990), yhden hopean (1987) sekä kaksi pronssia (1985, 1991).
Seurajoukkueissa Fetisov pelasi urallaan TsSKA Moskovassa (1975–1989), New Jersey Devilsissä (1989–1995) ja Detroit Red Wingsissä (1995–1998). Fetisov oli Igor Larionovin kanssa ensimmäisiä neuvostoliittolaisia NHL:ssä pelanneita jääkiekkoilijoita. Detroitin paidassa Fetisov oli voittamassa kahta perättäistä Stanley Cupia vuosina 1997 ja 1998. Pelaajauransa jälkeen Fetisov toimi New Jersey Devilsin apuvalmentajana 1999–2002. Vuonna 2000 New Jersey voitti Stanley Cupin. Salt Lake Cityn talviolympialaisissa 2002 Fetisov toimi Venäjän maajoukkueen valmentajana. Venäjä saavutti turnauksessa pronssia.
Fetisov valittiin 2008 IIHF:n vuosisadan tähtikentälliseen. Fetisov toimi vuodesta 2009 vuoteen 2012 Moskovan TsSKA:n jääkiekkojaoksen puheenjohtajana ja myös pelasi yhden KHL-ottelun kaudella 2009–2010.
Vuoden 2014 Sotšin talviolympialaisissa Fetisov oli yksi kuudesta olympialipun kantajista avajaisseremonioissa.
Peliuransa jälkeen Fetisov siirtyi politiikkaan edustaen Vladimir Putinin johtamaa Yhtenäinen Venäjä -puoluetta toimien vuodesta 2008 vuoteen 2016 Venäjän liittoneuvoston ja vuodesta 2016 alkaen Valtioduuman jäsenenä. Fetisovilla on lisäksi nimeään kantava televisio-ohjelma Venäjän puolustusministeriön Zvezda-televisiokanavalla. Fetisov on lainsäätäjän ominaisuudessa osallistunut vuodesta 2014 alkaen myös Venäjän Ukrainaan kohdistamien sotatoimien tukemiseen, minkä vuoksi useat kansainväliset toimijat kuten Euroopan unioni, Yhdysvallat, sekä Yhdistynyt kuningaskunta asettivat hänet sanktiolistoilleen vuonna 2022. Euroopan unionin julkaiseman lauselman mukaan Fetisov "puolsi äänestyksessä päätöslauselmaa nro 58243-8, joka koskee ”Venäjän federaation liittokokouksen pyyntöä Venäjän presidentti V.V. Putinille tarpeesta tunnustaa Donetskin kansantasavalta ja Luhanskin kansantasavalta”, ja sen vuoksi tuki ja pani täytäntöön toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä sekä horjuttavat entisestään Ukrainan vakautta."
Saavutuksia ja palkintoja

Olympiahopea vuonna 1980.
Neuvostoliiton vuoden pelaaja kausilla 1981-1982 ja 1985-1986.
Pääsi Kolmen kullan klubiin vuonna 1997 voitettuaan Stanley Cupin Detroit Red Wingsissä.
Olympiakulta vuosina 1984 ja 1988.
Pelasi NHL:n tähdistöottelussa 1996-1997 ja 1997-1998.
Stanley Cup kausilla 1996-1997 ja 1997-1998.
Valittiin Hockey Hall of Fameen kaudella 2001-2002.
Valittiin IIHF Hall of Fameen kaudella 2004-2005.
Valittiin MM-kilpailujen tähdistökentälliseen yhdeksän kertaa vuosina 1978, 1982, 1983, 1985, 1986, 1987, 1989, 1990 ja 1992.
Valittiin MM-kilpailujen parhaaksi puolustajaksi viisi kertaa vuosina 1978, 1982, 1985, 1986 ja 1989.
Valittiin Kansainvälisen Jääkiekkoliiton vuosisadan tähtikentälliseen 2008.
Aiheesta muualla

Kuvia tai muita tiedostoja aiheesta Vjatšeslav Fetisov Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Latvia  Alankomaat  Puola 
Henkilöt:  Yle 
Muut:  IdRef
Terra Cognita

Terra Cognita Oy on suomalainen luonnontieteisiin, tekniikkaan ja talouteen erikoistunut kirjankustantamo. Kustantamon perustaja on Kimmo Pietiläinen. Kimmo Pietiläisen lisäksi kustantamossa työskentelee kääntäjä ja kustantaja Juha Pietiläinen.
Luonnontieteellisten teosten lisäksi kustantamo on julkaissut myös esimerkiksi psykologiaa käsitteleviä teoksia ja kaunokirjallisuutta. Julkaisut ovat olleet pääasiassa käännöksiä.
Terra Cognitan kirjailijat

lähde?
Edwin Abbott Abbott
Daron Acemoglu
Chris Anderson
W. Brian Arthur
Philip Ball
Nicholas Carr
Sean B. Carroll
Patricia Smith Churchland
Harry Collins
Antonio Damasio
Charles Darwin
Richard Dawkins
Daniel C. Dennett
John Derbyshare
David Deutsch
Jared Diamond
Jordan Ellenberg
Michael Faraday
Charles Ferguson
Pedro G. Ferreira
Niall Ferguson
Lance Fortnow
Katherine Freese
Albrecht Fölsing
Michel S. Gazzanica
Gerd Gigerenzer
Alison Gopnik
Brian Greene
Jonathan Haidt
Sam Harris
Marcel H. van Herpen
Andrew Hodges
Olavi Huikari
Steven Johnson
Richard A. L. Jones
Stuart Kaufmann
Daniel Kahneman
Lawrence M. Krauss
Kari Lagerspetz
Jay A. Labinger
Jaron Lanier
Anto Leikola
Daniel J. Levitin
Mario Livio
David Mamet
Mariana Mazzucato
William McCants
Peter Medawar
Read Montague
Siddhartha Mukherjee
Jussi K. Niemelä
Donal O'Shea
Eero Paloheimo
Alex Pentland
William Poundstone
Kate Raworth
Francesco Redi
B. K. Ridley
James Robinson
Nouriel Roubini
Witold Rybczynski
Robert Sapolsky
Heikki Sarmaja
Daniel L. Schacter
Bruce A. Schumm
Nate Silver
Vaclav Smil
Raymond Smullyan
Ian Stewart
Paul Strathern
James Surowiecki
Nassim Nicholas Taleb
Osmo Tammisalo
Philip E. Tetlock
Richard H. Thaler
John Timbrell
Robert Trivers
Tatu Vanhanen
Frans de Waal
Andreas Wagner
Edward O. Wilson
Charles Owen Weatherall
Richard Wrangham
Anton Zeilinger
Kirjoja

Terra Cognitan julkaisemia kirjoja ovat mm.
Satunnaisuuden hämäämä: sattuman salattu vaikutus elämässä ja markkinoilla (Nassim Nicholas Taleb)
Musta joutsen: erittäin epätodennäköisen vaikutus (Nassim Nicholas Taleb)
Ajattelu, nopeasti ja hitaasti (Daniel Kahneman)
John Nash, peliteoria ja luonnon koodi (Tom Siegfried)
Tykit, taudit ja teräs: ihmisen yhteiskuntien kohtalot (Jared Diamond)
Keisarinnan uudet (v)aatteet (Jussi K. Niemelä ja Osmo Tammisalo)
Tunteiden ilmaisu ihmisissä ja eläimissä (Charles Darwin)
Neurofilosofia (Patricia S. Churchland)
Kvanttitietokone (Julian Brown)
Pyhän uudelleen keksiminen: Uusi näkemys luonnontieteestä, järjestä ja uskonnosta (Stuart Kauffman)
Albert Einstein – Elämäkerta (Albrecht Fölsing)
Väärin käyttäytyminen: Käyttäytymistaloustieteen synty (Richard H. Thaler)
Elämä 3.0 (Max Tegmark)
Romahdus: Miten yhteiskunnat päättävät tuhoutua tai menestyä (Jared Diamond)
Aiheesta muualla

Terra Cognita
Jan Kuchta

Jan Kuchta Lokomotiv Moskovan pelaajana maaliskuussa 2022.
Jan Kuchta (s. 8. tammikuuta 1997 Liberec) on tšekkiläinen jalkapalloilija, pelipaikaltaan hyökkääjä. Hän on edustanut kotimaansa pääsarjassa Slavia Prahaa, Bohemiansia, Slováckoa, Tepliceä, Slovan Libereciä ja Sparta Prahaa. Hän edusti venäläistä Lokomotiv Moskovaa vuoden 2022 alkupuoliskon. Hän siirtyi elokuussa 2024 tanskalaisseura Midtjyllandiin mutta palasi tammikuussa 2025 kauden loppuun kestävälle lainalle Sparta Prahaan. Hän on pelannut Tšekin A-maajoukkueessa vuodesta 2021.
Kuchta on pelannut Tšekin pääsarjassa vuoden 2024 loppuun mennessä 174 ottelua ja tehnyt niissä 68 maalia. Hän on voittanut Tšekin liigamestaruuden Slavia Prahassa vuonna 2021 sekä Sparta Prahassa vuosina 2023 ja 2024. Hän on voittanut Tšekin Cupin Slavia Prahassa vuonna 2021 ja Sparta Prahassa vuonna 2024. Hän pelasi Venäjän Valioliigassa kymmenen ottelua ja teki niissä kolme maalia. Hän pelasi syksyllä 2024 Tanskan Superliigassa yhdeksän ottelua ja teki niissä yhden maalin. Hän on pelannut vuoden 2024 loppuun mennessä Eurooppa-liigassa 25 ottelua, joissa hän on tehnyt viisi maalia, ja Konferenssiliigassa viisi ottelua, joissa hän on tehnyt kolme maalia.
Kuchta pelasi Tšekin nuorisomaajoukkueissa alle 18-vuotiaista alle 21-vuotiaisiin. Hän pelasi Tšekin A-maajoukkueessa ensimmäisen kerran lokakuussa 2021 MM-karsintaotteluissa Walesia ja Valko-Venäjää vastaan. Hän pelasi EM-kilpailuissa 2024 avauskokoonpanossa ensimmäisessä alkulohko-ottelussa Portugalia vastaan ja tuli vaihdosta kentälle kolmannessa alkulohko-ottelussa Turkkia vastaan. Hän on pelannut vuoden 2024 loppuun mennessä 27 A-maaottelua, joissa hän on ollut 14 kertaa avauskokoonpanossa. Hän on tehnyt A-maaotteluissaan kolme maalia: kesäkuussa 2022 Kansojen liigan otteluissa Sveitsiä ja Espanjaa vastaan sekä maaliskuussa 2023 EM-karsintaottelussa Puolaa vastaan.
Bad Bunny

| Bad Bunny |
| --- | --- |
 Bad Bunny vuonna 2019.
Henkilötiedot
Koko nimi:  Benito Antonio Martínez Ocasio
Syntynyt: 10. maaliskuuta 1994 (ikä 30) San Juan, Puerto Rico
Ammatti:  muusikko
Muusikko
Taiteilijanimi:  Bad Bunny
Laulukielet:  espanja
Tyylilajit:  música urbana
Levy-yhtiöt:  Rimas Entertainment ja Hear This Music 
 Nimikirjoitus
  [ Muokkaa Wikidatassa ] [ ohje ]  
Bad Bunny, oikealta nimeltään Benito Antonio Martínez Ocasio (s. 10. maaliskuuta 1994 San Juan, Puerto Rico), on puertoricolainen rap-artisti ja laulaja, joka tunnetaan lattarityylisestä trap-musiikistaan. Hänen tunnettuja kappaleitaan ovat muun muassa ”Estamos Bien” sekä Draken kanssa tehty ”Mia”. Hänen YHLQMDLG-albuminsa on voittanut Grammy-palkinnon. Bad Bunny oli suoratoistopalvelu Spotifyn kuunnelluin artisti vuonna 2020.
Bad Bunny esiintyi Shakiran ja Jennifer Lopezin kanssa Super Bowlin puoliaikashow’ssa vuonna 2020. Suomessa artisti vieraili ensimmäistä kertaa vuonna 2019 esiintyessään Ruisrockissa.
Studioalbumit

X 100pre (2018)
YHLQMDLG (2020)
El Último Tour Del Mundo (2020)
Un Verano Sin Ti (2022)
Nadie Sabe Lo Que Va a Pasar Mañana (2023)
Debí Tirar Más Fotos (2025)
Mojmír Chytil

Mojmír Chytil (s. 29. huhtikuuta 1999 Skalka) on tšekkiläinen jalkapalloilija, pelipaikaltaan hyökkääjä. Hän on edustanut kotimaassaan Sigma Olomoucia, lainasopimuksella Pardubicea ja heinäkuusta 2023 alkaen Slavia Prahaa. Hän on pelannut Tšekin A-maajoukkueessa vuodesta 2022.
Chytil on pelannut Tšekin pääsarjassa vuoden 2024 loppuun mennessä pudotus- ja karsintapelit mukaan lukien 167 ottelua, joissa hän on tehnyt 48 maalia. Hän teki hattutempun eli kolme maalia helmikuussa 2024 Slavia Prahan ottelussa Pardubicea vastaan ja marraskuussa 2024 Karvináa vastaan. Hän pelasi kaudella 2023–2024 Eurooppa-liigassa seitsemän ottelua, joissa hän teki neljä maalia. Kaudella 2024–2025 hän on pelannut vuodenvaihteeseen mennessä kuusi Eurooppa-liigan ottelua ja tehnyt niissä yhden maalin.
Chytil pelasi Tšekin alle 17- ja alle 20-vuotiaiden maajoukkueissa. Hän pelasi Tšekin A-maajoukkueessa ensimmäisen kerran marraskuussa 2022 ystävyysottelussa Färsaaria vastaan ja teki kolme maalia 23 minuutissa ottelun alusta lukien. Hän teki neljännen maaottelumaalinsa kesäkuussa 2023 ystävyysottelussa Montenegroa vastaan sekä viidennen ja kuudennen kesäkuussa 2024 ystävyysottelussa Maltaa vastaan. Hän on pelannut vuoden 2024 loppuun mennessä 18 A-maaottelua, joissa hän on ollut kahdeksan kertaa avauskokoonpanossa. Otteluista seitsemän on kuulunut EM-kilpailujen karsintaan ja yksi Kansojen liigaan. EM-kilpailuissa 2024 hän tuli vaihdosta kentälle kahdessa alkulohko-ottelussa ja pelasi avauskokoonpanossa kolmannessa.
28. tammikuuta

28. tammikuuta on gregoriaanisen kalenterin mukaan vuoden 28. päivä. Vuodesta on jäljellä 337 päivää (karkausvuonna 338).
Nimipäivät

suomalainen kalenteri: Kalle, Kaarlo, Kaarle, Mies
suomenruotsalainen kalenteri: Karl, Kalle, Charlie, Carola, Carla
ortodoksinen kalenteri: Raimo, Reima, Jehri, Iisakki, Teo
pohjoissaamenkielinen kalenteri: Gállá, Kállá, Kárral
vanhemmissa kalentereissa: Carl, Carolus, Valerius
Tapahtumia

1521 – Wormsin valtiopäivät alkoivat (päättyivät 25. toukokuuta).
1547 – Yhdeksänvuotias Edvard VI tuli Englannin kuninkaaksi.
1847 – Aliwalin taistelu sikhien ja brittien välillä johti brittien selvään voittoon.
1871 – Ranskan antautuminen päätti Saksan–Ranskan sodan.
1887 – Eiffelin tornin perustustyöt aloitettiin Pariisissa.
1887 – Yhdysvaltain Fort Keoghissa Montanassa raportoitiin maailman suurimmista lumihiutaleista (leveys 38 cm, korkeus 20 cm).
1918 – Porvenirin verilöyly Texasissa.
1918 – Suomen sisällissota: Suomen tasavallan joukot (valkoiset) aloitti Venäjän Suomessa olleiden joukkojen aseistariisunnan.
1918 – Venäjän puna-armeija perustettiin.
1919 – Suomen Valkoisen Ruusun ritarikunta perustettiin.
1932 – Tammikuun 28. päivän välikohtaus Kiinan ja Japanin välillä Shanghaissa.
1933 – Matkahuolto perustettiin.
1935 – Islanti laillisti ensimmäisenä länsimaana abortin.
1938 – Suomen Latu perustettiin.
1953 – Kemijoki Oy perustettiin.
1956 – Elvis Presley esiintyi ensimmäisen kerran televisiossa.
1958 – Charles Starkweather ja Caril Ann Fugate aloittivat murhasarjansa surmaamalla vanhempansa ja pikkusiskonsa.
1958 – Lego patentoi yhä nykyisin käytössä olevan kiinnitysjärjestelmänsä.
1974 – Muhammad Ali voitti Joe Frazierin heidän toisessa kohtaamisessaan.
1986 – Avaruussukkula Challenger räjähti lähtiessään lennolle STS-51-L. Kaikki seitsemän miehistön jäsentä saivat surmansa.
1998 – Ford Motor Company ilmoitti ostaneensa Volvon 6,45 miljardilla dollarilla.
1999 – Kittilässä mitattiin Suomen virallinen pakkasennätys: −51,5 °C.
2002 – Ecuadorilainen Boeing 727-100 -lentokone syöksyi maahan Andeilla Kolumbian eteläosassa, 92 ihmistä sai surmansa.
2005 – Radio Satahäme muuttui Sun FM -radioasemaksi, kun Pohjois-Satakunnan Viestintä Oy aloitti toimintansa.
2009 – Suomen toiseksi pisin tietunneli, Karnaisten tunneli avattiin liikenteelle.
2018 – Suomen presidentinvaalin ensimmäinen kierros.
Muistopäiviä

Ortodoksinen kirkko – Pyhittäjä Efraim Syyrialainen
| 0 | 1 | 2 |
| --- | --- | --- |
|  |   Lyhyt tiivistelmä päivästä 28. tammikuuta: |  |
:   Suomen Valkoisen Ruusun I lk:n komentajamerkki eli rintatähti ja kaulanauhassa kannettava risti. 1521 – Uskonpuhdistuksen sävyttämä Wormsin valtiopäivät alkoi.  1813 – Jane Austenin Ylpeys ja ennakkoluulo julkaistiin.  1865 – Suomen ensimmäinen presidentti K. J. Ståhlberg syntyi.  1912 – Yhdysvaltalainen taidemaalari Jackson Pollock syntyi.  1919 – Suomen Valkoisen Ruusun ritarikunta perustettiin.  1938 – Ruotsalainen biologi Tomas Lindahl syntyi.  
Katso myös: kalenteri ~ 27. tammikuuta, 29. tammikuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Eye in the Sky (albumi)

| Eye in the Sky The Alan Parsons Project |
| --- | --- | --- |

Studioalbumin tiedot
 Studio : Abbey Road Studios, Lontoo
 Julkaistu: 1982
 Tuottaja(t): Alan Parsons
 Tyylilaji: soft rock, pop elektroninen musiikki
 Kesto: 42.30
 Levy-yhtiö: Arista
The Alan Parsons Projectin muut studioalbumit
| The Turn of a Friendly Card 1980 | Eye in the sky 1982 | Ammonia Avenue 1984 |
Eye in the Sky on englantilaisen rockyhtye The Alan Parsons Projectin kuudes albumi, joka ilmestyi vuonna 1982. Yhtyeen aiemmista julkaisuista poiketen kyseessä ei ole varsinainen konseptialbumi, vaikka albumin kappaleissa onkin löyhä tarkkailun ja valvonnan teema. Musiikillisesti albumi oli yhtyeen siihen mennessä kaupallisin julkaisu, joka edusti progressiivisen rockin sijaan lähinnä soft rockia ja valtavirran poppia.
Albumi oli The Alan Parsons Projectin kaupallisesti menestynein albumi ja myi platinalevyyn oikeuttavan määrän useissa maissa. Maailmanlaajuiset myyntiluvut ylittivät 2 miljoonaa kopiota. Arvostelut olivat enimmäkseen myönteisiä ja levy sai tuoreeltaan parhaan äänitystekniikan Grammy-ehdokkuuden. Vuonna 2017 julkaistu uusintapainos voitti ”parhaan immersiivisen albumin” Grammy-palkinnon, mikä oli samalla ensimmäinen The Alan Parsons Projectille myönnetty Grammy.
Nimikappale ”Eye in the Sky” oli kansainvälinen hitti, ja siitä on tullut eräs yhtyeen tunnetuimmista kappaleista. Albumin intro ”Sirius” puolestaan on tullut tunnetuksi Chicago Bullsin tunnussävelmänä, ja sitä käytetään usein taustamusiikkina urheilutapahtumissa ja elokuvissa.
Albumin syntyvaiheet > Esikuvat

The Alan Parsons Projectin pääasiallinen säveltäjä ja sanoittaja Eric Woolfson on kertonut saaneensa idean albumin nimeksi kuultuaan ilmaisun ”Eye in the Sky” (suom. Silmä taivaalla) kolmasti samana päivänä – se oli sekä lasvegasilaisen kasinon valvontajärjestelmän, uutisissa mainitun vakoilusatelliitin että säätiedotusta lähettäneen helikopterin nimi. Aiheen valintaan vaikuttivat myös Yhdysvaltain dollarin seteleihin kuvattu kaikkinäkevä silmä sekä havainto siitä, että moderni teknologia ja kaiken rekisteröivä digitaalinen kirjanpito olivat riistäneet ihmisiltä yksityisyyden.
Eräs Eye in the Skyn esikuvista oli George Orwellin romaani Vuonna 1984. Albumin nimi on sama kuin Philip K. Dickin vuonna 1957 ilmestyneellä tieteisromaanilla (suom. Jumalan kahdeksan sormea). Albumin sanoituksilla ei kuitenkaan ole suoraa yhteyttä Dickin teokseen.
Albumin syntyvaiheet > Nauhoitukset

Eye in the Skyn äänitykset alkoivat loppuvuodesta 1981. Yhtye oli erittäin suosittu, ja sillä oli takanaan useita menestysalbumeja ja -singlejä. Toisaalta keulahahmo Alan Parsons koki yhtyeensä saaneen konseptialbumien myötä mahtipontisen ja omahyväisen maineen. Parsons halusi poiketa aiemmasta kaavasta, ja Eye in the Skylle kehitettiinkin yhtenäinen teema vasta jälkeenpäin.. Parsonsin mukaan lopputuloksena oli ”konseptiton albumi, jonka formaatti oli kuitenkin aiempien albumien kaltainen”.
Eye in the Sky oli The Alan Parsons Projectin ensimmäinen digitaalisesti masteroitu albumi. Lisäksi yhtye käytti albumilla digitaalista Fairlight CMI -syntetisaattoria, joka mahdollisti ääninäytteiden (sample) soittamisen eri korkeuksilta koskettimiston avulla. Tämä oli vuonna 1982 hyvin harvinaista. Taustayhtyeen kokoonpano pysyi samana kuin The Alan Parsons Projectin edellisellä albumilla The Turn of a Friendly Card. Yhtyeen ensimmäisten albumien tavoin Eye in the Sky äänitettiin Lontoon Abbey Road Studiosilla, kun taas pari edellistä albumia oli äänitetty Ranskassa.
Musiikki > Tyyli

Musiikkinäytteet
nimikappaleesta muodostui yhtyeen menestynein single. Tyylillisesti se edustaa haaveellista kitarapoppia.
Äänitiedostojen kuunteluohjeet
The Alan Parsons Projectin aiemmilla albumeilla oli usein ollut kaupallisia elementtejä, ja Eye in the Skyn myötä yhtye siirtyi lopullisesti popin ja soft rockin esittäjäksi. Stephen Thomas Erlewinen mukaan Eye in the Sky poikkeaa yhtyeen aiemmista albumeista, koska sen konsepti ei ole jatkuvasti läsnä vaan muodostaa pohjan itsenäisille kappaleille. ”Tämä on alusta loppuun soft rock -albumi.” Woolfsonin mukaan albumin teemana ovat uskomusjärjestelmät, ”ovat ne sitten uskonnollisia, poliittisia tai uskoa onneen (kuten uhkapeleissä). – – [Taustalla on] yleismaailmallinen ajatus siitä, että joku tarkkailee meitä kaikkia.”
Musiikki > Kappalemateriaali

Useimpien varhaisten APP-albumien tavoin Eye in the Sky alkaa lyhyellä instrumentaalilla: ”Sirius” on science fiction -henkinen sävelmä, joka rakentuu kitarariffin ja syntetisaattoritaustan varaan. Kappale toimi pitkään Chicago Bulls -koripalloseuran tunnusmusiikkina, ja sitä on myös käytetty taustamusiikkina elokuvissa ja niiden trailereissa. Intro sulautuu albumin nimiraitaan, joka edustaa haaveellista kitarapoppia. Sanoitus kertoo tarkkailusta, mutta jättää tarkkailijan ja tarkkailtavan henkilöllisyyden epämääräiseksi. ”Children of the Moon” on kuoron, jousien ja puhaltimien säestämä taiderock-kappale, jonka sanoitukset kertovat moraalisääntöjen murtumisesta ja sitä seuraavasta turhuuden tunteesta. Sanat viittaavat myös Vanhaan testamenttiin ja juutalaisten historiaan. ”Gemini” on haaveellinen kappale, jonka sanoitukset muistuttavat tajunnanvirtaa. A-puolen päättävä ”Silence and I” on pitkä ja polveileva progressiivinen balladi, jossa on pohdiskelevat, abstraktit sanoitukset. Kappaletta säestää 95-henkinen sinfoniaorkesteri.
B-puolen aloittaa ”You’re Gonna Get Your Fingers Burned”, joka on nopeatempoinen ja kaupallinen pop rock -kappale. Sanoitus kertoo huijarista. Parsons käytti 1990-luvulla kappaletta sooloyhtyeensä konserttien encorena. ”Psychobabble” on painostavan bassokitara- ja syntetisaattorisäestyksen varaan rakentuva kappale, jossa on kuitenkin humoristinen kosketinsoitinriffi. ”Mammagamma” on The Alan Parsons Projectille tyypillinen instrumentaali, joka yhdistelee elektronista musiikkia ja funkia. Kappale on lähes kokonaan tietokoneella ohjelmoitu, mikä oli 1980-luvun alun tekniikalla vaivalloista. ”Step by Stepiä” hallitsee kitaristi Ian Bairnsonin soitto. Sähköisen ja akustisen välillä häälyvä soundi saavutettiin kiinnittämällä kitara suoraan mikseriin, käyttämättä välissä vahvistinta. Päätösraitaa ”Old and Wise” säestävät orkesteri ja saksofoni. Kappale on tunteellinen balladi, jonka sanoituksiin vaikutti erään Woolfsonin ystävättären ennenaikainen kuolema.
Äänityksistä jäi yli ”Any Other Day” -niminen kappale. Tyylillisesti kappale muistuttaa The Alan Parsons Projectin 1980-luvun soft rock -hittejä. Demoversio julkaistiin lopulta Eye in the Skyn vuoden 2007 uusintapainoksella. Woolfson teki siitä version myös vuonna 2009 julkaistulle The Alan Parsons Project That Never Was -albumilleen.